**Ministru kabineta noteikuma projekta**

### **“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**””**

### **sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir noteikt izglītojamo testēšanu kā priekšnoteikumu formālās izglītības procesa īstenošanai klātienē, uzsākot 2021./2022. mācību gadu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Izglītības un zinātnes ministrijas un Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai uzsāktu 2021./2022. mācību gadu un turpmāk nodrošinātu izglītības procesu epidemioloģiski drošā mācību vidē, ir nepieciešams noteikt izglītojamo testēšanu kā priekšnoteikumu formālās izglītības procesa īstenošanai klātienē.Projekts paredz, ka izglītības procesā pamatizglītības un vidējās izglītības pakāpē (vispārējās un profesionālās izglītības programmās) klātienē piedalās izglītojamie ar sadarbspējīgu vakcinācijas vai pārslimošanas sertifikātu, kā arī izglītojamie ar apliecinājumu (papīra vai digitālā formā) par Covid-19 negatīvu testa rezultātu, kurus uzrāda izglītības iestādes atbildīgajai personai.Izglītības iestādēm ir nepieciešams noteikt atbildīgo amatpersonu, kuras pienākumos ir pārbaudīt informāciju, lai konstatētu iespējamību piedalīties mācību procesā klātienē.Lai nodrošinātu, ka 2021.gada 1.septembrī izglītojamie varētu droši uzsākt mācības, nepieciešams jau savlaicīgi uzsākt izglītojamo testēšanu, kura tiks veikta atbilstoši Veselības ministrijas izstrādātajam algoritmam.Projekts paredz, ka pirms 2021./2022. mācību gada sākuma izglītojamie pamatizglītības un vidējās izglītības pakāpē no 2021.gada 23.augusta līdz 2021.gada 30.augustam ierodas izglītības iestādē un veic Covid-19 testu. Lai piedalītos izglītības procesā klātienē, turpmāk izglītojamiem tiks veikta testēšana atbilstoši Veselības ministrijas algoritmam.Ja izglītojamiem netiks veikta minētā testēšana, attiecīgais izglītojamais nevarēs uzsākt, nedz arī turpināt izglītības ieguvi klātienē. Ņemot vērā izglītības ieguves obligātumu un vecāku atbildību par tās ieguvi, tad šādā gadījumā pamatizglītības ieguve turpināma ģimenē.Covid-19 testu neveic izglītojamiem ar sadarbspējīgu vakcinācijas vai pārslimošanas sertifikātu. Ierodoties izglītības iestādē, izglītojamiem ir pienākums uzrādīt iestādes atbildīgajai personai papīra vai digitālā formā Covid-19 testa negatīvo rezultātu vai sadarbspējīgu vakcinācijas vai pārslimošanas sertifikātu. Lai nodrošinātu, ka laboratorijas, kuras veic Covid-19 testu, savlaicīgi iegūtu informāciju par izglītojamiem un personalizētu testa savākšanas trauciņus, kā arī, lai ievērotu Vispārīgās datu aizsardzības regulas prasības attiecībā uz izglītojamo datu likumīgu un pamatotu apstrādi nepieciešamajā apjomā, ievērojot datu minimizēšanas principu, kā arī datu apstrādes mērķi un nolūku, t.i., droša mācību vide, sabiedrības veselības un dzīvības intereses, ir nepieciešams atļaut izglītības iestādei nodot izglītojamo datus (vārds, uzvārds, personas kods, klase (kurss, grupa)) attiecīgajai laboratorijai. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Izglītības un zinātnes ministrija.  |
| 4. | Cita informācija | Projekts tiešā veidā attiecas uz izglītības, zinātnes un sporta politiku un veselības politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, tostarp izglītības iestādes, izglītojamie un to likumiskie pārstāvji.  |
| 2. | Tiesiskā regulējuma ietekme uz tautsaimniecību un administratīvo slogu | Lai gan pirms mācību gada uzsākšanas izglītības iestādēm palielināsies administratīvais slogs, sagatavojot izglītojamo datus, kas nododami laboratorijām, tomēr tas ir nepieciešams vitāli svarīgu sabiedrības interešu aizsardzībai. Turklāt mācība gada ietvaros informāciju būs tikai jāaktualizē. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka projekts tiek virzīts steidzamības kārtībā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības iestādes, Veselības ministrija, Slimību profilakses un kontroles centrs, Veselības inspekcija, laboratorijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju.  |
| 3. | Cita informācija | Nav. |

Izglītības un zinātnes ministre A.Muižniece

Vizē:

Valsts sekretāra vietniece-

Struktūrfondu departamenta direktore,

valsts sekretāra pienākumu izpildītāja S. Šmīdlere

Dambīte, 65804934

daiga.dambite@izm.gov.lv